TRC คว้า LOA สร้างโรงงานผลิตแร่โปแตซ มูลค่ากว่า 3.4 หมื่นลบ.
TRC ได้รับ LOA เพื่อสร้างโรงงานผลิตแร่โปแตซ ในจ.ชัยภูมิ มูลค่างานกว่า 3.4 หมื่นลบ. คาดลงนามภายใน Q3-4/59
11 ก.พ. 2559

บริษัท ทีอาร์ซี คอนสตรัคชั่น จำกัด (มหาชน) หรือ TRC ระบุว่า บริษัทได้รับ Letter of Award (LOA) จากบริษัท อาเซียนโปแตชชัยภูมิ จำกัด (มหาชน) โดยเป็นงานโครงการ Turnkey Delivery of APOT Project Package 2 Surface Processing and Facilities ซึ่งเป็นการก่อสร้างโรงงานผลิตแร่โปแตช อาคารสำนักงาน สถานีจ่ายไฟฟ้าและงานสาธารณูปโภคต่างๆใน อ.บำเหน็จณรงค์ จ.ชัยภูมิ
โดยมูลค่างาน 142,027,205 เหรียญสหรัฐอเมริกา 416,000,784 ยูโร และ 12,433,389,522 บาท หรือประมาณ 34,089,504,186 บาท (คำนวณจากอัตราแลกเปลี่ยน 36.4346 บาท/เหรียญสหรัฐอเมริกา และ 39,6187 บาท/ยูโร) โดยมีระยะเวลางานประมาณ 3 ปี โดยคาดว่าจะมีการลงนามในสัญญาได้ภายในไตรมาส 3-4 ปี 2559